Document ID: 31989R2319

*****
ΚΑΝΟΝΙΣΜΟΣ (ΕΟΚ) αριθ. 2319/89 ΤΗΣ ΕΠΙΤΡΟΠΗΣ
της 28ης Ιουλίου 1989
σχετικά με τις απαιτήσεις ελάχιστης ποιότητας για τα αχλάδια williams και rocha σε σιρόπι ή/και σε φυσικό χυμό φρούτων που επωφελούνται του καθεστώτος ενίσχυσης στην παραγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 6 παράγραφος 4,
Εκτιμώντας:
ότι το άρθρο 2 παράγραφος 1 του κανονισμού (ΕΟΚ) αριθ. 426/86 προβλέπει καθεστώς ενίσχυσης στην παραγωγή για ορισμένα προϊόντα που απαριθμούνται στο παράρτημα Ι τμήμα Α· ότι το άρθρο 6 παράγραφος 1 στοιχείο β) ορίζει ότι η ενίσχυση καταβάλλεται μόνο για τα προϊόντα τα οποία ανταποκρίνονται στους προς θέσπιση ελάχιστους κανόνες ελάχιστης ποιότητας·
ότι στόχος των εν λόγω ελάχιστων απαιτήσεων είναι να αποφευχθεί η παρασκευή προϊόντων για τα οποία δεν υπάρχει ζήτηση ή προϊόντων τα οποία θα μπορούσαν να προκαλέσουν στρεβλώσεις της αγοράς· ότι οι απαιτήσεις αυτές πρέπει να βασίζονται σε παραδοσιακές και νόμιμες διαδικασίες παραγωγής·
ότι ο κανονισμός (ΕΟΚ) αριθ. 1289/85 της Επιτροπής (3) θέσπισε τις απαιτήσεις ελάχιστης ποιότητας για τα αχλάδια williams σε σιρόπι· ότι πρέπει να προσαρμοστούν οι διατάξεις αυτές ώστε να επεκταθεί το καθεστώς ενίσχυσης στα αχλάδια της ποικιλίας rocha καθώς και στα αχλάδια williams και rocha που διατηρούνται σε φυσικό χυμό φρούτων κατ' εφαρμογή του κανονισμού (ΕΟΚ) αριθ. 1125/89 του Συμβουλίου· ότι για λόγους σαφήνειας του τρόπου παρουσίασης πρέπει να συμπεριληφθούν σε ένα νέο κείμενο οι απαιτήσεις ελάχιστης ποιότητας προσαρμοσμένες καταλλήλως·
ότι οι ποιοτικές απαιτήσεις που καθορίζονται από τον παρόντα κανονισμό αποτελούν συμπληρωματικά μέτρα εφαρμογής των διατάξεων του κανονισμού (ΕΟΚ) αριθ. 1599/84 της Επιτροπής της 5ης Ιουνίου 1984 περί λεπτομερειών εφαρμογής του καθεστώτος ενίσχυσης στην παραγωγή για τα μεταποιημένα προϊόντα με βάση τα οπωροκηπευτικά (4), όπως τροποποιήθηκε τελευταία από τον κανονισμό (ΕΟΚ) αριθ. 2260/89 (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός θεσπίζει τις απαιτήσεις ελάχιστης ποιότητας στις οποίες πρέπει να ανταποκρίνονται τα αχλάδια williams και rocha σε σιρόπι καθώς και τα αχλάδια των εν λόγω ποικιλιών που διατηρούνται σε φυσικό χυμό φρούτων, τα οποία στο εξής ονομάζονται «αχλάδια σε σιρόπι ή/και σε φυσικό χυμό φρούτων », όπως αυτές ορίζονται στο άρθρο 1 του κανονισμού (ΕΟΚ) αριθ. 1599/84 προκειμένου να τύχουν της ενίσχυσης στην παραγωγή που προβλέπεται στο άρθρο 2 του κανονισμού (ΕΟΚ) αριθ. 426/86.
Άρθρο 2
Για την παρασκευή αχλαδιών σε σιρόπι ή/και σε φυσικό χυμό φρούτων πρέπει να χρησιμοποιούνται μόνο αχλάδια του είδους Pyrus communis L. ποικιλιών williams και rocha. Η πρώτη ύλη πρέπει να είναι νωπή, υγιής, καθαρή και κατάλληλη για μεταποίηση.
Πριν από τη χρησιμοποίηση για την παρασκευή αχλαδιών σε σιρόπι ή/και σε φυσικό χυμό φρούτων, η πρώτη ύλη μπορεί να έχει υποστεί ψύξη.
Άρθρο 3
1. Τα αχλάδια σε σιρόπι ή/και σε φυσικό χυμό φρούτων πρέπει να παρασκευάζονται σύμφωνα με έναν από τους τρόπους που καθορίζονται στην παράγραφο 2.
2. Για τους σκοπούς του κανονισμού αυτού, οι τρόποι παρουσίασης των αχλαδιών είναι οι εξής:
α) «ολόκληροι καρποί»: ολόκληροι καρποί με τον πυρήνα και με ή χωρίς κοτσάνι·
β) «ημίση»: καρποί (χωρίς πυρήνα) κομμένοι σε δύο κατά προσέγγιση ίσα μέρη·
γ) «τέταρτα»: καρποί (χωρίς πυρήνα) κομμένοι σε τέσσερα κατά προσέγγιση ίσα μέρη·
δ) «φέτες»: καρποί (χωρίς πυρήνα) κομμένοι σε περισσότερα από τέσσερα σφηνοειδή μέρη·
ε) «κύβοι»: καρποί (χωρίς πυρήνα) κομμένοι σε κυβικού σχήματος μέρη κανονικών διαστάσεων.
3. Κάθε περιέκτης πρέπει να περιέχει μόνο αχλάδια σε σιρόπι ή/και αχλάδια σε φυσικό χυμό φρούτων που παρουσιάζονται σύμφωνα με τον ίδιο τρόπο· οι καρποί ή τα μέρη των καρπών πρέπει να έχουν πρακτικά ομοιόμορφο μέγεθος. Κανένας άλλος τύπος καρπού δεν πρέπει να υπάρχει στον περιέκτη.
4. Το χρώμα των αχλαδιών σε κονσέρβα πρέπει να είναι χαρακτηριστικό της ποικιλίας williams και rocha. Ελαφρώς ροδόχρους αποχρωματισμός δεν θεωρείται ελάττωμα. Αχλάδια σε κονσέρβα που περιέχουν ειδικά συστατικά θεωρούνται ότι έχουν το χαρακτηριστικό χρώμα της ποικιλίας εφόσον δεν παρατηρείται ασυνήθης αποχρωματισμός λόγω των χρησιμοποιηθέντων συστατικών.
5. Τα αχλάδια σε σιρόπι ή/και σε φυσικό χυμό φρούτων πρέπει να είναι απαλλαγμένα από ξένες ουσίες μη φυτικής προέλευσης καθώς και από ξένες γεύσεις και οσμές. Οι καρποί πρέπει να είναι σαρκώδεις και μπορεί να είναι τρυφεροί αλλά δεν πρέπει να είναι ούτε υπερβολικά μαλακοί ούτε υπερβολικά σκληροί.
6. Τα αχλάδια σε κονσέρβα πρέπει να είναι επαρκώς απαλλαγμένα από:
α) ξένες ουσίες φυτικής προέλευσης·
β) φλοιούς·
γ) αλλοιωμένες μονάδες.
Οι ολόκληροι καρποί, τα ημίση και τα τέταρτα πρέπει επίσης να είναι πρακτικώς απαλλαγμένα από μονάδες που έχουν υποστεί ζημία οφειλόμενη σε μηχανικά αίτια.
Άρθρο 4
1. Οι καρποί ή τα μέρη των καρπών θεωρούνται ότι έχουν πρακτικώς ομοιόμορφο μέγεθος όταν, σε έναν περιέκτη, το βάρος της μεγαλύτερης μονάδας δεν υπερβαίνει κατά δύο φόρες το βάρος της μικρότερης μονάδας.
Αν σε έναν περιέκτη υπάρχουν λιγότερες από 20 μονάδες, μία μονάδα μπορεί να θεωρηθεί αμελητέα. Κατά τον καθορισμό της μεγαλύτερης και της μικρότερης μονάδας, οι σπασμένες μονάδες δεν πρέπει να λαμβάνονται υπόψη.
2. Τα αχλάδια σε σιρόπι ή/και σε φυσικό χυμό φρούτων θεωρούνται ότι ανταποκρίνονται στις διατάξεις του άρθρου 3 παράγραφος 6 όταν δεν υπερβαίνουν τα κατωτέρω όρια ανοχής:
1.2,3 // // // // Τρόπος παρουσίασης
1.2.3 // // Ολόκληροι καρποί
ημίση και τέταρτα
// Άλλα
// // // // Αλλοιωμένες μονάδες // 15 % κατά αριθμό // 1,5 kg // Μονάδες που έχουν υποστεί ζημία οφειλόμενη σε μηχανικά αίτια // 10 % κατά αριθμό // δεν εφαρμόζεται // Φλοιός // 100 cm2 αθροιστικής επιφάνειας // 100 cm2 αθροιστικής επιφάνειας // Ξένες ουσίες φυτικής προέλευσης: // // // - Πυρήνες // 10 μονάδες // 10 μονάδες // - Κουκούτσια αχλαδιών που έχουν αποσπασθεί // 80 τεμάχια // 80 τεμάχια // - Άλλες ουσίες συμπεριλαμβανομένων και των τεμαχίων // 60 τεμάχια // 60 τεμάχια // // //
Τα αποδεκτά όρια ανοχής, εκτός από εκείνα που καθορίστηκαν αναφορικά με το ποσοστό κατά αριθμό, ισχύουν ανά 10 χιλιόγραμμα στραγγισμένου καθαρού βάρους.
Οι πυρήνες δεν θεωρούνται ως ελάττωμα όταν ο τρόπος παρουσίασης είναι «ολόκληροι καρποί».
3. Κατά την έννοια της παραγράφου 2 νοούνται ως:
α) «αλλοιωμένες μονάδες»: οι καρποί με αποχρωματισμό στην επιφάνεια ή με κηλίδες που έρχονται σαφώς σε αντίθεση με το χρώμα του συνόλου και οι οποίες είναι δυνατόν να διεισδύουν στη σάρκα και ιδίως μώλωπες, φουζικλάδιο και σκουρόχρωμες κηλίδες·
β) «μονάδες που έχουν υποστεί ζημία οφειλόμενη σε μηχανικά αίτια»: οι μονάδες που έχουν χωριστεί σε διάφορα μέρη· αν όλα αυτά τα μέρη έχουν μέγεθος που ισοδυναμεί με μια ολόκληρη μονάδα θεωρούνται ως μια μονάδα· ή άλλως μονάδες στις οποίες ο τεμαχισμός είναι υπερβολικός και περιλαμβάνουν σοβαρές σχισμές στην επιφάνειά τους, οι οποίες σαφώς μειώνουν την εμφάνιση·
γ) «φλοιοί»: τόσο οι φλοιοί που είναι προσκολλημένοι στη σάρκα του αχλαδιού όσο και οι φλοιοί που βρίσκονται στον περιέκτη·
δ) «ξένες ουσίες φυτικής προέλευσης»: οι φυτικές ουσίες που δεν ανήκουν στον ίδιο τον καρπό ή που δεν αποτελούσαν μέρος του νωπού καρπού και που θα έπρεπε να είχαν αφαιρεθεί κατά τη διάρκεια της μεταποίησης και ιδίως πυρήνες, κουκούτσια, κοτσάνια, φύλλα καθώς και μέρη αυτών. Ωστόσο πρέπει να εξαιρείται ο φλοιός·
ε) «πυρήνας»: η μεμβράνη των σπερμάτων ή μέρη αυτής, προσκολλημένη ή όχι στον καρπό, με ή χωρίς σπέρματα· τα τεμάχια πυρήνος θεωρούνται ισοδύναμα προς μια μονάδα, όταν ενωμένα αποτελούν κατά προσέγγιση μισό πυρήνα·
στ) «κουκούτσια» αχλαδιών που έχουν αποσπασθεί»: τα κουκούτσια που δεν ανήκουν στον πυρήνα αλλά βρίσκονται στον περιέκτη.
Άρθρο 5
1. Τα αχλάδια και το σιρόπι ή/και ο φυσικός χυμός φρούτων θα πρέπει να καταλαμβάνουν τουλάχιστον το 90 % της υδατοχωρητικότητας του περιέκτη. 2. Το στραγγισμένο καθαρό βάρος του καρπού, εκφρασμένο σε γραμμάρια, πρέπει κατά μέσο όρο να είναι τουλάχιστον ίσο με τα ακόλουθα ποσοστά υδατοχωρητικότητας του περιέκτη:
1.2,3 // // // Τρόπος παρουσίασης
// Περιέκτες με ονομαστική
υδατοχωρητικότητα
1.2.3 // // 425 ml ή άνω // κάτω των
425 ml // // // // Ολόκληροι καρποί // 50 // 46 // Ημίση // 54 // 56 // Τέταρτα // 56 // 46 // Φέτες // 56 // 46 // Κύβοι // 56 // 50 // // //
3. Όταν τα αχλάδια σε σιρόπι ή/και τα αχλάδια σε φυσικό χυμό φρούτων συσκευάζονται σε γυάλινους περιέκτες, η υδατοχωρητικότητα μειώνεται κατά 20 ml πριν υπολογισθούν τα ποσοστά που αναφέρονται στις παραγράφους 1 και 2.
4. Κάθε περιέκτης φέρει σήμανση στην οποία αναφέρεται η ημερομηνία και το έτος συσκευασίας καθώς και ο μεταποιητής. Η σήμανση αυτή, που μπορεί να είναι κωδικοποιημένη, εγκρίνεται από τις αρμόδιες αρχές του κράτους μέλους στο οποίο έγινε η συσκευασία· οι εν λόγω αρχές μπορούν να εγκρίνουν συμπληρωματικές διατάξεις σε θέματα σήμανσης.
Άρθρο 6
Κάθε μέρα και σε τακτά χρονικά διαστήματα κατά τη διάρκεια της περιόδου μεταποίησης, ο μεταποιητής ελέγχει αν τα αχλάδια σε σιρόπι ή/και τα αχλάδια σε φυσικό χυμό φρούτων πληρούν τους όρους για χορήγηση ενίσχυσης. Τα αποτελέσματα των ελέγχων καταγράφονται.
Άρθρο 7
Ο κανονισμός (ΕΟΚ) αριθ. 1289/85 καταργείται.
Άρθρο 8
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 7
17
6